Държавен вестник, бр. 45, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  45
министър-председателя от 17 април 2007 г. за 
провеждане на процедурата за предоставяне 
на концесия, изменена със заповеди № КВ-206 
от 21 ноември 2008 г., № Р-17 от 18 януари 
2010 г., № Р-37 от 18 февруари 2010 г. и № Р-54 
от 19 март 2010 г. на министър-председателя, 
и в доклада по чл. 58, ал. 1 ЗК на министъра 
на транспорта, информационните технологии 
и съобщенията
МИНИСТЕРСКИЯТ СЪВЕТ
Р Е Ш И :
І. Определя „Параходство Българско речно 
плаване“ – АД, Русе, за концесионер на Прис­
танищен терминал Видин-север и Пристанищен 
терминал Фериботен комплекс Видин, части 
от Пристанище за обществен транспорт с на­
ционално значение Видин, подробно описан в 
Решение № 195 на Министерския съвет от 2007 г. 
ІІ. В съответствие с офертата на участника, 
представена в проведената открита процедура 
за определяне на концесионер за предоставяне 
на концесия на Пристанищен терминал Видин-
север и Пристанищен терминал Фериботен 
комплекс Видин, части от Пристанище за 
обществен транспорт с национално значение 
Видин, конкретизира следните основни елементи 
на концесията:
1. Размер на годишните концесионни пла­
щания, съставени от две части – фиксирана и 
променлива:
1.1. фиксирана част на годишното концеси­
онно плащане в размер 41 000 евро;
1.2. променлива част на годишното концеси­
онно плащане в размер, равен на по-голямата 
от следните две суми: 
1.2.1. процент 8,4 на сто от нарастването 
на общия размер на нетните приходи от всич­
ки дейности за текущата година, свързани с 
ползването на обекта на концесията, спрямо 
приетите за базови нетни приходи в размер 
100 000 евро, или
1.2.2. сумата от: 
а) коефициент в размер 0,16 евро на един 
тон, умножен по нарастването на годишния 
товарооборот, спрямо определения за базисен 
годишен товарооборот 25 900 тона за Приста­
нищен терминал Видин-север, и
б) коефициент в размер 3,44 евро на едно 
посещение на фериботна платформа, умножен 
по нарастването на годишния брой посещения, 
спрямо определените за базисни годишни по­
сещения 3300 броя за Пристанищен терминал 
Фериботен комплекс Видин.
1.3. Размерът на фиксираната част на го­
дишното концесионно плащане се индексира 
на всеки 3 години от срока на концесията с 
индекса на потребителските цени с натрупване 
за 3-годишен период. Размерът на индексирана­
та фиксирана част на годишното концесионно 
плащане не може да бъде по-нисък от размера 
на фиксираната част на годишното концесионно 
плащане за предходната година.
2. Инвестиции за срока на концесията в 
размер 16 039 000 лв., които концесионерът се 
задължава да направи в обекта на концесията, 
в т. ч.:
2.1. в размер не по-малък от 9 315 000 лв. 
за първите 4 години от срока на концесията;
2.2. в размер не по-малък от 6 724 000 лв. 
за периода след четвъртата година до края на 
срока на концесията.
3. Средногодишен товарооборот на Прис­
танищен терминал Видин-север за първите 10 
години от срока на концесията в размер не 
по-малък от 220 300 тона.
4. Средногодишен брой посещения на фери­
ботни платформи на Пристанищен терминал 
Фериботен комплекс Видин за първите 10 
години от срока на концесията в размер не 
по-малък от 4510 посещения.
5. Изпълнение на производствената про­
грама, социалната програма, програмата за 
преходния период, програмата за управление 
и поддържане, организационно-управленския 
план, програмата за безопасност и сигурност 
и екологичната програма, включени в бизнес 
предложението – част от офертата на „Пара­
ходство Българско речно плаване“ – АД, Русе.
6. Определя срок на концесията 30 години.
III. Определя двумесечен срок за сключване 
на концесионния договор, началната дата на 
който се определя в съответствие с чл. 62 от 
Закона за концесиите. Концесионният договор 
се сключва при условията на това решение, 
Решение № 195 на Министерския съвет от 
2007 г., проекта, включен към документация­
та за участие, и направената от „Параходство 
Българско речно плаване“ – АД, Русе, оферта 
за участие в откритата процедура.
ІV. Определя министъра на транспорта, 
информационните технологии и съобщенията 
за орган, който:
1. Да сключи концесионния договор.
2. Да осъществява контрол по изпълнението 
на концесионния договор.
3. Да представлява концедента в правоот­
ношенията, възникнали във връзка с изпълне­
нието на договора, с изключение на тези по 
прекратяването му.
V. Решението може да бъде обжалвано от­
носно неговата законосъобразност в 10-дневен 
срок от обнародването му в „Държавен вестник“ 
по реда на глава единадесета от ЗК.
Министър-председател: 
Бойко Борисов
Главен секретар на Министерския съвет: 
Росен Желязков
4825